Protokoll årsmøte NISK avd.7

Tid og sted: mandag 15. februar 2021 kl.18.30-21.10  
Digitalt via teams

Tilstede: 35 medlemmer + 11 fullmakter

Styreleder Tor Westrum ønsket velkommen og ba om et minutts stillhet til minne om Bjørn Ingebrigtsen som gikk bort i oktober 2020.

1. Godkjenning av innkalling og dagsorden.

**Vedtak:** Godkjent

1. Valg av dirigent, referent og 2 protokollunderskrivere.

Styret foreslo Tor Westrum som dirigent og Eli Brøseth som referent

**Vedtak:** Godkjent

Protokollunderskrivere: Oddveig Mæhla og Hilde Kvithyll

1. Behandle avdelingsstyrets årsberetning.

**Vedtak:** Godkjent.

1. Godkjenning av avdelingsstyrets regnskap for 2020.

Gjennomgang av regnskapsfører Geir Tokle, Nidaros Regnskap og kasserer Alf Geir Pedersen.

Revisjonsberetningen ble lest opp.

**Vedtak:** Godkjent

1. Avdelingsstyrets forslag til budsjett og aktivitetsplan for 2021.

**Vedtak:** Budsjett og aktivitetsplan for 2021 tillegges det nye styret.

1. Behandle innkomne forslag.

Forslag 1: Det anbefales at en fra hver av eiernes styrer er representert i hovedkomiteen for Rørosprøven. De to andre representantene er fra prøveledelsen med henholdsvis en fra Røros JFF og en fra NISK avd.7.

**Vedtak:** Godkjent

Forslag 2: Etter diskusjoner og presiseringer ble forslaget delt i tre.

a)Avdelingen utbetaler honorar til styremedlemmer med henholdsvis:  
 1500,- til styreleder, 1500,- til sekretær og 1000,- til kasserer.

**Vedtak:** Godkjent

b) Avdelingen utbetaler honorar til styremedlemmer for gjennomføring av aktiviteter, ihht. aktivitetsplan.

**Vedtak:** Ikke Godkjent

c) Avdelingen utbetaler kjøregodtgjørelse til styremedlemmer for kjøring til og fra styremøter og aktiviteter i henhold til aktivitetsplan, når strekningen overstiger 50 km. Reisen refunderes da i sin helhet etter FKF’s gjeldene takster (p.t. kr. 3,50 pr km).

**Vedtak:** Godkjent

Forslag 3: Det anbefales at vi avsetter og styrker avdelingens fond med 100 000,-

**Vedtak:** Ikke Godkjent

**Til orientering:**

A.

Styret informerte om at de har vært i dialog med HS og FKF vedr. skriv fra NKK og BDO vedr krav om registrering i mva. registeret. Styret informerte om at de mener avdelingen oppfyller alle krav vedr registrering, men at HS henviser til FKF og de sier at vi skal avvente svar fra dem om vi skal registrere eller ikke.

B.

Styret informerte om at avdelingen har fått utbetalt for mye i covid- 19 kompensasjon for avlyst vinterprøve. Styret avventer tilbakemelding om innbetaling.

1. Valg av avdelingsstyre og to revisorer.

Valgkomiteen v/ leder Arild Ove Østmo, informerte årsmøtet om at de ikke hadde noe forslag til nytt avdelingsstyre.

Etter diskusjon rundt ulike løsninger, ble det til slutt stemt over følgende forslag:

Det opprettes et interimsstyre, bestående av Hilde Kvithyll, Gabrielle Cappelen og John Arvid Grande.

**Vedtak:** Godkjent.

Valg av to revisorer: Morten Risstad og Alf Geir Pedersen

**Vedtak:** Godkjent.

1. Valg av representant til RS 2021.

**Vedtak:** Interimsstyret gis fullmakt til å utpeke en representant.

1. Valg av valgkomiteens leder, to medlemmer og minimum ett varamedlem.

**Vedtak:** Interimsstyret arbeider for å få frem kandidater.

Protokollunderskrift :

Oddveig Mæhla Hilde Kvithyll

Referent: Eli Brøseth